CELEX: 62013CN0156
Language: hu
Date: 2013-03-28 00:00:00
Title: C-156/13. sz. ügy: A Bundesgerichtshof (Németország) által 2013. március 28-án benyújtott előzetes döntéshozatal iránti kérelem — Digibet Ltd., Gert Albers kontra Westdeutsche Lotterie GmbH & Co. OHG

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/2
            
         A Bundesgerichtshof (Németország) által 2013. március 28-án benyújtott előzetes döntéshozatal iránti kérelem — Digibet Ltd., Gert Albers kontra Westdeutsche Lotterie GmbH & Co. OHG
   (C-156/13. sz. ügy)
   2013/C 189/03
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperesek: Digibet Ltd., Gert Albers
   
      Alperes: Westdeutsche Lotterie GmbH & Co. OHG
   
      Az előzetes döntéshozatalra előterjesztett kérdések
   
   
               1.
            
            
               A szerencsejáték-ágazat inkoherens korlátozásának minősül-e,
               
                           —
                        
                        
                           ha egyfelől egy szövetségi államként kialakított tagállamban a szövetségi tartományok többségében hatályos jog alapján főszabály szerint tiltott a nyilvános szerencsejátékok interneten keresztül történő szervezése és közvetítése, és ezek — alanyi jog nélkül — csak a lottó és a sportfogadások tekintetében engedélyezhetők kivételesen annak érdekében, hogy megfelelő alternatívát kínáljanak az illegális szerencsejáték-kínálattal szemben, és hogy megakadályozzák annak fejlődését és bővülését,
                        
                     
                           —
                        
                        
                           ha másfelől az említett tagállam egyik szövetségi tartományában az ott hatályos jog alapján részletesen meghatározott objektív feltételek mellett minden uniós polgárnak és minden velük egy tekintet alá eső jogi személynek engedélyt kell adni sportfogadások interneten keresztül történő értékesítésére, és ez hátrányosan befolyásolhatja a szövetségi állam többi tartományában hatályos, a szerencsejátékok interneten keresztül történő értékesítésére vonatkozó korlátozásnak az az által követett jogszerű közérdekű célok megvalósítására való alkalmasságát?
                        
                     
         
               2.
            
            
               Az bír-e jelentőséggel az első kérdésre adandó válasz szempontjából, hogy a szövetségi tartományok egyikében hatályos eltérő jogi szabályozás megszünteti vagy rendkívül hátrányosan befolyásolja-e a többi szövetségi tartományban hatályos szerencsejáték-korlátozásoknak az általuk követett jogszerű közérdekű célok megvalósítására való alkalmasságát?
               Az első kérdésre adandó igenlő válasz esetén:
            
         
               3.
            
            
               Megszünteti-e az inkoherenciát, ha az eltérő szabályozást alkalmazó szövetségi tartomány átveszi a többi szövetségi tartományban hatályos szerencsejáték-korlátozásokat, még ha az internetes szerencsejátéknak az említett szövetségi tartományban alkalmazott eddigi nagyvonalúbb szabályai egy többéves átmeneti időszakra továbbra is hatályban maradnak az ott már kiadott engedélyek tekintetében, mert ezen engedélyeket nem vagy csak a szövetségi tartomány által nehezen elviselhető kártérítések ellenében vonhatnák vissza?
            
         
               4.
            
            
               Az bír-e jelentőséggel a harmadik kérdésre adandó válasz szempontjából, hogy a többéves átmeneti időszak alatt megszűnik, vagy rendkívüli hátrányt szenved a többi szövetségi tartományban hatályos szerencsejáték-korlátozások alkalmassága?